|  |  |
| --- | --- |
| **Формуляр за частична предварителна оценка на въздействието\***  **(Приложете към формуляра допълнителна информация/документи)** | |
| **Институция:** Министерство на земеделието, храните и горите | **Нормативен акт:** Проект на Постановление на Министерския съвет за приемане на Наредбата за изискванията към бързо замразените храни |
| **За включване в законодателната/ оперативната програма на Министерския съвет за периода: 01.01.2021 г. – 30.06.2021 г.** | **10.02.2021 г.** |
| **Контакт за въпроси:**  Ива Янчева – главен експерт в дирекция „Политики по агрохранителната верига“ IYancheva@mzh.government.bg | **Телефон:**  02/98511301  02/98511305 |
| **1. Дефиниране на проблема:**  Необходимост от нова наредба за бързо замразените храни с дефинирани ясни критерии за определяне на храните като бързо замразени, изисквания към производството и етикетирането на подобни храни, изисквания към температурата при транспорта и съхранение на този вид храни.  ***1*.*1. Кратко опишете проблема и причините за неговото възникване. Посочете аргументите, които обосновават нормативната промяна.***  В “Държавен вестник” бр. 52 от 2020 г. е публикуван новият Закон за храните. Законът влиза в сила в деня на обнародването му в „Държавен вестник“.  Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила, а съгласно ал. 3, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.  На основание чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Понастоящем изискванията към производителите и търговците на бързо замразените храни се определят в отделна Наредба за изискванията към бързо замразените храни приета с Постановление на Министерски съвет № 273 от 2002 г., обн., ДВ, бр. 114 от 2002 г.  Съгласно гореизложеното е необходимо да бъде издадена нова Наредба за изискванията към бързо замразените храни, която да отмени сега действащата (която е изменена и допълнена последно през 2013 г.) и в която да бъдат актуализирани изискванията към производството и търговията на тези храни.  В условията на нарастваща световна пандемия причинена от Covid-19 и при неработещ ХоРеКа канал, замразяването на храните е алтернатива на разхищението.  Проектът на наредба следва структурата и съдържанието на сега действащата Наредба за изискванията към бързо замразените храни, като са дефинирани по-ясно някои разпоредби свързани с въвеждане на изискванията на Директива на Съвета от 21 декември 1988 година за сближаване на законодателствата на държавите-членки относно дълбоко замразените храни за човешка консумация (89/108/ЕИО) (ОВ, L 040 от 11.02.1989 г.) и Директива 92/2/ЕИО на Комисията от 13 януари 1992 година за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека (OВ, L 34 от 11.02.1992 г.).  С проекта на наредба се прецизират изискванията по отношение на производството, спецификациите, представянето или етикетирането на които следва да отговарят бързо замразените храни, за да се предлагат на пазара. Определят се също методите или правилата, които се използват за взимането на проби и измерването на температурата на бързо замразените храни.  Проектът на наредба е съобразен с настъпилите промени в законодателството на ЕС, както и в националното законодателство, и по-специално-Закона за храните, Закона за управление на агрохранителната верига и други нормативни актове, свързани с тях.  Проектът на Наредба за изискванията към бързо замразените храни е насочен към разрешаването на следните по-съществени специфични проблеми:   * Трудност при прилагане на ефективен контрол и проследяване на бързо замразените храни. Контролният орган използва максимално наличните ресурси, като затруднения продължават да се срещат при обхващането на обектите в малките населени места; * Липса на ясни критерии за определяне на храните като бързо замразени. В текстовете на Наредбата са заложени ясни изисквания по отношение на производството, спецификациите, представянето или етикетирането на бързо замразените храни, на които следва да отговарят бързо замразените храни, за да се предлагат на пазара. * Определяне на конкретни изисквания по отношение на температурата при транспорт и съхранение на бързо замразените храни. Тъй като не може да се пренебрегне факта, че по технически причини не могат да бъдат избегнати известни увеличения на температурата по време на транспорт и съхранение и поради това те могат да бъдат толерирани, ако не увреждат качеството на продукта, което може да се осигури при добра практика на съхранение и дистрибутиране, отчитайки в частност подходящото ниво на оборот на запасите. * Определяне на реда за вземане на проби и метода за измерване на температурата на бързо замразените храни, с оглед улесняване извършването на официалният контрол от компетентните органи.   ***1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).***  Проблемите не могат да се решат в рамките на съществуващото законодателство чрез промяна в организацията на работа и/или чрез въвеждане на нови технологични възможности, тъй като съгласно § 8, ал. 1 от Преходните и заключителни разпоредби на новия Закон за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила.  С проектът се въвеждат изискванията на Директива на Съвета от 21 декември 1988 година за сближаване на законодателствата на държавите-членки относно дълбоко замразените храни за човешка консумация (89/108/ЕИО) (ОВ, L 040 от 11.02.1989 г.) и Директива 92/2/ЕИО на Комисията от 13 януари 1992 година за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека.  Идентифицираните проблеми не могат да се решат по достатъчно ефективен начин в рамките на действащата нормативна уредба и ресурси на контролните органи, което налага приемането на Наредбата и дефинирането на общите критерии на които трябва да отговарят всички дълбоко замразени храни, като се има предвид, че целта на дълбокото замразяване е да запази присъщите характеристики на храните чрез процес на скоростно замразяване при необходимост от постигане на температура от -18 °С или по-ниска във всички точки на продукта.  ***1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?***  Последваща оценка на въздействие не е извършвана. | |
| **2. Цели:**  ***Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?***  Целите на проекта на ПМС за приемане на Наредбата за изискванията към бързо замразените храни са:   * Гарантиране на висока степен на защита здравето на потребителите на територията на Република България; * Прецизиране на критериите по отношение на производството, спецификациите, представянето или етикетирането на които следва да отговарят бързо замразените храни, за да се предлагат на пазара; * Ограничаване на възможностите за системни нарушения; * Повишаване ефективността на контрола. * Въвеждане на разпоредбите на Директива на Съвета от 21 декември 1988 година за сближаване на законодателствата на държавите-членки относно дълбоко замразените храни за човешка консумация (89/108/ЕИО) и Директива 92/2/ЕИО на Комисията от 13 януари 1992 година за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека. * Прилагане на изискванията на Регламент (ЕС) 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ, L 304 от 22.11.2011 г.), изискванията, предвидени в специални разпоредби на регламентите на ЕС за опредени храни, Закона за храните и на подзаконовите нормативни актове по прилагането му.   Създават се предпоставки за повишаване на ефективността на контрола върху спазването на изискванията за обозначаване, етикетиране, предлагане, и продажба на такива храни. | |
| **3. Идентифициране на заинтересованите страни:**  ***Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).***   1. **Министерство на земеделието, храните и горите (МЗХГ)** 2. Българска агенция по безопасност на храните;  3. Бизнес оператори в производството на храни **Одобрени предприятия за търговия с храни от животински произход със страните членки, отговарящи на Приложение III на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ, L 139 от 30 април 2004 година)-**  Предприятия с обща активност – 1090 бр.   * Месо от домашни копитни - -101 бр. * Месо от птици и лагоморфни – 62 бр. * Месо от дивеч – 11 бр. * Мляно месо, месни заготовки, механично сепарирано месо – 62 бр. * Месни продукти – 62 бр. * Живи двучерупчести молюски – 15 бр. * Рибни продукти – 57 бр. * Млечни продукти – 276 бр. * Яйчни продукти – 108 бр. * Мед и пчелни продукти – 41 бр.   **Предприятия за храни от животински произход, които не са обект на Приложение III на Регламент (ЕО) № 853/2004 - 104 бр.**   * Обекти за производство на готови за консумация храни в пресен, консервиран, замразен, концентриран или изсушен вид – 470 бр. * Обекти за производство на други храни -506 бр. * Обекти за търговия на едро с храни от неживотински произход, добавки в храните, хранителни добавки – 2 145 бр. * Обекти за производство и търговия на едро с материали и предмети за контакт с храни – 43 бр.   **4. Търговия на дребно**  Специализираните магазини за храни и напитки заедно с неспециализираните магазини, които продават предимно храни - 43 241 бр.  **5. Потребители**  Потребителите на хранителните продукти обхващат цялото население на България, доколкото храните са стоки от първа необходимост. Те няма да бъдат пряко засегнати от промените, въпреки че се явяват крайни ползватели на мерките за гарантиране на безопасността и качеството на хранителната верига.  Наредбата цели да осигури възможно най-високо ниво на защита на човешкото здраве и интересите на потребителите. | |
| **4. Варианти на действие:**  ***Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.***  **Вариант 0: Без действие.**  Не се издава Наредба за изискванията за бързо замразените храни в законоустановения срок и се запазват разпоредбите в сега действащата Наредба и идентифицираните проблеми не могат да се решат по рационален начин.  Няма да се осъществява ефективен официален контрол по-отношение на етикетирането и предлагането на бързо замразените храни, няма ясни критерии по отношение на това, кои храни се определят като бързо замразени, липсват ясни изисквания към по отношение на производството, спецификациите, поддържането на определена температура при съхранение и транспорт на такива храни, както и по отношение на реда за вземане на проби и метода за измерване на температурата.  Няма да има съответствие на подзаконовата нормативна уредба с новия Закон за храните.  **Вариант 1: Приемане на проект на ПМС за приемане на Наредбата за изискванията към бързо замразените храни:**  Понастоящем изискванията към производителите и търговците на бързо замразените храни се определят в отделна Наредба за изискванията към бързо замразените храни приета с ПМС № 273 от 2002 г.  След публикуването на новия Закон за храните съгласно § 8, ал. 1 от преходните и заключителни разпоредби, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно е необходимо да бъде издадена нова Наредба за изискванията към бързо замразените храни, която да отмени сега действащата и в която да бъдат актуализирани изискванията към производството и търговията на този тип храни.  С проекта на нова Наредба за изискванията към бързо замразените храни ще се прецизират критериите по отношение на производството, спецификациите, представянето или етикетирането на бързо замразените храни, на които следва да отговарят бързо замразените храни, за да се предлагат на пазара.  Изискванията към производството, предлагането и етикетирането, както и изискванията към температурата по време на транспорт и съхранение на бързо замразени храни не са нови, а съществуват и в сега действащата наредба, те определят при производството на тези храни да се използват само пресни суровини с добро търговско качество, а процесите на подготовка и бързо замразяване на храните да се извършват по възможно най-бързия начин, като се използва необходимото за целта технологично оборудване, за ограничаване до минимум на възможностите за настъпване на химични, биохимични и микробиологични промени в храните.  Бързо замразените храни, предназначени за предлагане без последваща преработка на крайния потребител и на заведенията за обществено хранене, се етикетират съгласно изискванията на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22.11.2011 г.) и на наредбата по чл. 19 от Закона за храните, като се спазват и допълнителни изисквания:към търговското наименование на храната се добавя означението "бързо замразена"; към датата на минимална трайност се посочват срокът, през който бързо замразените храни могат да се съхраняват от потребителя, температурата на съхраняване и/или видът на хладилното съоръжение, в което трябва да се съхраняват; етикетът съдържа данни, позволяващи идентифициране на партидата; етикетът съдържа указание от типа "Да не се замразява повторно след размразяване!".  Органите на официалния контрол върху храните извършват контрол на бързо замразените храни в съответствие с изискванията на Закона за храните и Закона за управление на агрохранителната верига.  При възникване на съмнение за неспазване изискванията относно температурния режим на бързо замразените храни, органите на официалния контрол вземат проби и извършват измерване на температурата, по начин и съгласно референтните методи посочени в наредбата. Съгласно нови текстове в наредбата за вземането на проби и измерването на температурата на бързо замразените храни могат да се използват и други методи или правила, различни от посочените в проекта, в случай че са спазени изискванията на чл. 34 на Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, (ОВ, L 95/1 от 7 април 2017 г.), и е доказано, че установяваните с тези методи резултати са еквивалентни на резултатите, получавани чрез методите посочени в наредбата.  В наредбата са посочени изисквания към температурата на бързо замразените храни при съхранение и транспорт, като се има предвид факта, че целта на дълбокото замразяване е да запази присъщите характеристики на храните чрез процес на скоростно замразяване при необходимост от постигане на температура от -18 °С или по-ниска във всички точки на продукта. С оглед на факта, че при -18°С се прекратява всяка микробиологична активност с възможности да влоши качеството на храната, е необходимо да се поддържа поне тази температура, предмет на технически неизбежен толеранс, по време на съхраняването и дистрибутирането на дълбоко замразени храни преди тяхната продажба на крайния консуматор. Температурата на всички части на бързо замразените храни трябва да се поддържа постоянно на ниво не по-високо от минус 18°С. При транспорт на бързо замразените храни се допускат кратковременни повишавания на температурата с не повече от 3°С. При спазване на правилата за добра практика при дистрибуция на храни се допуска при доставяне в търговската мрежа и при съхраняване в хладилни витрини в обектите за търговия на дребно, повишаване на температурата на бързо замразените храни с не повече от 3°С.  С въвеждане на изискванията на Директива 89/108/ЕИО за сближаване на законодателствата на държавите-членки относно дълбоко замразените храни за човешка консумация се определят общите изисквания на които трябва да отговарят всички бързо замразени храни, за да се предлагат на пазара в страната. С въвеждане на изискванията на Директива 92/2/ЕИО в наредбата се определя процедурата за взимане на проби от бързо замразени храни, както и метода за измерване на температурата.  С приемането на проекта :   * Ще се постигне опазване на общественото здраве на територията на Република България; * Ще се подобри на информираността на потребителя относно вида продукт, който консумира; * Прецизиране на критериите по отношение на производството, спецификациите, представянето или етикетирането на които следва да отговарят бързо замразените храни, за да се предлагат на пазара; * Определяне на изисквания по отношение на температурата при транспорт и съхранение на бързо замразените храни; * Определяне на реда за вземане на проби и метода за измерване на температурата на бързо замразените храни. * Ще се улесни дейността по контрола в обектите за търговия с храни върху предлаганите продукти; * Ще се осигури въвеждане на разпоредбите на Директива 89/108/ЕИО и Директива 92/2/ЕИО   **Сравнение на Вариант 0 и Вариант 1 по отношение на постигане на заложените цели**   |  |  |  | | --- | --- | --- | |  | **Вариант**  ***„Без действие“*** | **Вариант 1**  ***„Приемане на проект на Постановление на Министерския съвет за приемане на Наредба за изискванията към бързо замразените храни“*** | | ***Ефективност*** |  |  | | Гарантиране на висока степен на защита на здравето на потребителите на територията на Република България; | **-** | **+** | | Прецизиране на изискванията по отношение на производството, спецификациите, представянето или етикетирането на бързо замразените храни, на които следва да отговарят бързо замразените храни, за да се предлагат на пазара | **-** | **+** | | Ограничаване на възможностите за системни нарушения | **-** | **+** | | Повишаване на ефективността на контрола | **-** | **+** | | Въвеждане на разпоредбите на Директива 89/108/ЕИО и Директива 92/2/ЕИО | **-** | **+** | | Прилагане на изискванията на Регламент (ЕС) 1169/2011, изискванията, предвидени в специални разпоредби на регламентите на ЕС за опредени храни, Закона за храните и на подзаконовите нормативни актове по прилагането му. | **-** | **+** | | ***Ефикасност*** | **-** | **+** | | ***Съгласуваност*** | Не.  Значителен компромис | Пълна |   Сравнението по критериите ефективност, ефикасност и съгласуваност със стратегическите документи показва, че при прилагане на Вариант 1 ще бъдат постигнати заложените цели, поради което Вариант 1 е препоръчваният вариант. | |
| **5. Негативни въздействия:**  ***Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.***  **Вариант 0 „Без действие“:**  Търговията с храни заема много важно място на вътрешния пазар. При много от направените проверки се констатират, че в обектите за производство и търговия с храни се установяват повтарящи се нарушения, свързани с етикетирането и представянето на храните, условията за транспорт и съхранение на храните, начините за вземане на проби и метода за измерване на температурата на храните.  Идентифицираните проблеми не могат да се решат по достатъчно ефективен начин в рамките на действащата нормативна уредба и ресурси на контролните органи, което налага приемането на Наредбата и предвиждането на изисквания по отношение на бързо замразените храни.  Трудност при прилагане на ефективен контрол и проследяване на бързо замразените храни.  Липса на ясни изисквания по отношение на температурата при транспорт и съхранение на бързо замразените храни.  Липса на актуализиран ред за определяне на реда за вземане на проби и метода за измерване на температурата на бързо замразените храни, с оглед улесняване извършването на официалният контрол от компетентните органи.  **Вариант 1: Приемане на проект на ПМС за приемане на Наредба за изискванията към бързо замразените храни**  Не се очакват негативни въздействия  *Сравнението на потенциалните икономически въздействия посочени в таблицата по долу се отнася за идентифицираните заинтересовани страни посочени в Раздел 3 в резултат от предприемане на действията.*   |  |  |  | | --- | --- | --- | | **Тип въздействие и възможните рискове** | **Общо описание на очакваните въздействия – чрез отговори на примерните въпроси** | **Оценка на силата на въздействието** | | **Конкуренция** | Предлаганите мерки нямат пряко въздействие върху свободното движение на стоки, услуги, капитали и работници. | слабо | | **Конкурентоспособност, търговски и инвестиционни потоци** | Предлаганите мерки нямат пряко въздействие върху конкурентоспособността и инвестиционните потоци. | слабо | | **Оперативни разходи и поведение на бизнеса/Малки и средни предприятия** | Предвижданите мерки нямат пряко въздействие върху оперативните разходи на малките и средни предприятия. | слабо | | **Публични власти** | Мярката улеснява до известна степен контрола от страна на БАБХ, и следователно не може да се очаква да доведе до увеличение на разходите на агенцията. Предлаганата разпоредба не предвижда създаването на нови или преструктурирането на съществуващи публични власти. | слабо | | **Право на собственост** | Промяната няма пряко въздействие върху упражняването на правото на собственост (земя, движими вещи, материални/ нематериални активи). | без | | **Иновации и изследвания** | Предлаганата промяна няма въздействие върху научноизследователската и развойна дейност. Разпоредбата няма да се отрази на въвеждането и разпространението на нови производствени методи, технологии и продукти. | без | | |
| **6. Положителни въздействия:**  ***Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.***  **Вариант 0 „Без действие“:**  Няма положителни въздействия.  **Вариант 1: Приемане на Проект на Наредба за изискванията към бързо замразените храни**  Предвижданите изменения се очаква да окажат следните положителни въздействия:   * Опазване на общественото здраве; * Подобряване на информираността на потребителя относно вида храна, който консумира; * Улесняване на дейността по контрол в обектите за търговия с храни върху предлаганите продукти; * Подобряване на информираността на потребителя относно етикетирането и предлагането на бързо замразените храни. * Прецизиране на критериите по отношение на производството, спецификациите, представянето или етикетирането на бързо замразените храни, на които следва да отговарят бързо замразените храни, за да се предлагат на пазара; * Ограничаване на възможностите за системни нарушения; * Въвеждане на разпоредбите на Директива 89/108/ЕИО и Директива 92/2/ЕИО . * Прилагане на изискванията на Регламент (ЕС) 1169/2011, изискванията, предвидени в специални разпоредби на регламентите на ЕС за опредени храни, Закона за храните и на подзаконовите нормативни актове по прилагането му.   Създават се предпоставки за повишаване на ефективността на контрола върху спазването на изискванията за обозначаване, етикетиране, предлагане, и продажба на такива храни.  *Сравнението на потенциалните икономически, социални и екологични въздействия посочени в таблицата по долу се отнася за идентифицираните заинтересовани страни посочени в Раздел 3 в резултат от предприемане на действията.*   |  |  |  | | --- | --- | --- | | **Потребители и домакинства** | Мерките са насочени към повишаване на информираността на потребителите чрез получаването на по-добра информация за хранителните продукти.  Ограничаването на възможностите за подвеждане и/или измама на потребителите създава предпоставки за предлагане на качествени хранителни продукти. Може да се очаква повишаване на доверието на потребителите към предлаганите на пазара храни. | средно | | **Трети държави и международни отношения** | Мярката няма отражение върху трети държави и международните отношения. | без | | **Макроикономическа среда** | Мярката няма да има значимо макроикономическо отражение. | без | | **Обществено здраве и безопасност** | Мярката има за основна цел да подобри информираността на потребителите и възможностите за контрол върху безопасността и качеството на предлаганите на пазара храни. При ефективното й прилагане може да се очаква по-добре информиран избор на потребителя, по-надежден контрол срещу лоши практики за заблуда на потребителя и увеличаване на дела на качествените продукти, предлагани на пазара. Това от своя страна ще окаже положително влияние върху опазването на общественото здраве на потребителя. | силно | | **Балансирано демографско развитие** | По-качествените храни и информирания потребителски избор подобряват здравните показатели на населението. В по-общ план, повишаването на безопасността и качеството на храните е сред факторите, които определят общото качество на живот в една страна и дългосрочната й привлекателност за населението.  Предвижданата регулация може да има незначителен косвен ефект върху демографското развитие, в степента доколкото се постигне една от целите за насърчаване на потреблението на качествени и здравословни храни. | слабо | | **Заетост и пазара на труда** | Мярката няма отражение върху заетостта и пазара на труда. | без | | **Екологични въздействия** | Предлаганата промяна не се очаква да има екологични въздействия. | без | | |
| **7. Потенциални рискове:**  ***Посочете възможните рискове от приемането на нормативната промяна, включително възникване на съдебни спорове.***  Не са идентифицирани специфични рискове. | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали.  ☒ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими и не се засягат съществуващи режими и услуги. | |
| **9. Създават ли се нови регистри?**  ***Когато отговорът е „да“, посочете колко и кои са те?***  Не. | |
| **10. Как въздейства актът върху микро-, малките и средните предприятия (МСП)?**  ☒ Актът засяга пряко МСП  ☐ Актът не засяга МСП  ☐Няма ефект  Необходимо е бизнес операторите да разполагат с оборудване, използвано за процеса на бързо замразяване и с което да съблюдават и поддържат температури в инсталациите и оборудването за съхранение, обработка, транспорт, дистрибуция и излагане във витрини в търговията на дребно, с което да може да се гарантира спазването на изискванията за бързо замразени храни.  Тъй като изискванията съществуват и в сега действащата наредба, ефектите за МСП не са по-различни и по-значими от сега действащите и не се изискват допълнителни разходи, както и такива за такси или други административни или капиталови разходи. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  ***Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.***    Проектът на Постановление на Министерския съвет за приемане на Наредба за изискванията към бързо замразените храни ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **13. Приемането на нормативния акт произтича ли от правото на Европейския съюз?**  ☒ Да  ☐ Не  С проекта на нормативен акт се въвеждат разпоредбите на Директива на Съвета от 21 декември 1988 година за сближаване на законодателствата на държавите-членки относно дълбоко замразените храни за човешка консумация (89/108/ЕИО) и Директива 92/2/ЕИО на Комисията от 13 януари 1992 година за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека. | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Д-р Петя Петкова двм**  Директор на дирекция „Политики по агрохранителната верига“, Министерство на земеделието, храните и горите  **Подпис:**  **Дата:** 03.02.2021 г. | |